ตะลึง! กลุ่ม “ไวด์ บรอด คาสท์” ขึ้นแท่นผู้ถือหุ้นใหญ่ TRUE แทนกลุ่ม “ซีพี”
ตะลึง! กลุ่ม “ไวด์ บรอด คาสท์” ขึ้นแท่นผู้ถือหุ้นใหญ่ TRUE แทนกลุ่ม “ซีพี” หลังดอดเก็บหุ้นเพิ่ม 17.67% รวมถือ 57.23%
5 ก.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มา หุ้นของบริษัท ทรู คอร์ปอเรชั่น จำกัด (มหาชน) หรือ TRUE โดย บริษัท ไวด์ บรอด คาสท์ จำกัด ซึ่งเป็นการได้มาเมื่อวันที่ 29 มิ.ย.2559 จำนวนหลักทรัพย์ที่ได้มาเป็น 17.67% และส่งผลให้จำนวนหลักทรัพย์ภายหลังการได้มาคิดเป็น 57.23% ของสิทธิออกเสียงทั้งหมดของกิจการ
อนึ่ง เมื่อวันที่ 22 เม.ย.59 ภายหลังการปิดสมุดทะเบียนจ่ายเงินปันผล บริษัท ไวด์ บรอด คาสท์ จำกัด ยังคงเป็นผู้ถือหุ้นรายใหญ่อันดับ 5 ของ TRUE และถือหุ้นอยู่ทั้งหมด 992,346,186 หุ้น หรือ 4.03% แสดงให้เห็นว่าในช่วงที่ผ่านมาบริษัทเข้าเก็บหุ้นเพิ่มขึ้นเรื่อยๆ ส่งผลให้มีสัดส่วนการถือหุ้นเพิ่มขึ้นอย่างมีนัยสำคัญ
โดยเมื่อคำนวณย้อนหลังจะแสดงให้เห็นว่าสัดส่วนการถือหุ้นของ บริษัท ไวด์ บรอด คาสท์ จำกัด หลังวันที่ 22 เม.ย.59 ถึง 29 มิ.ย.59 น่าจะอยู่ที่ประมาณ 40% และเมื่อหักจากสัดส่วนถือหุ้น 4% จากเมื่อวันที่ 22 เม.ย.59 น่าจะมีการเก็บหุ้นเข้ามาราว 36% โดยผลของการเก็บหุ้นเพิ่มถึง 57% ในครั้งนี้อาจจะมีการทำเทนเดอร์ในเวลาต่อมา
ทั้งนี้ กลุ่มบริษัท ไวด์ บรอด คาสท์ จำกัด (ถือหุ้นโดย บริษัทธนโฮลดิ้ง จำกัด 58.55% และ บริษัท เทเลคอม มิวนิเคชั่นเนตเวอร์ค จำกัด 41.45%)
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 22/04/2559)